बाड़मेर। पिछले पांच साल से बकाया राजस्व प्रकरणाें का जल्द समाधान करें। पीडीआर एवं रोड़ा एक्ट के मामलों का समाधान किया जाए। कलेक्टर ने सोमवार को कलेक्ट्रेट कांफ्रेंस हाल में राजस्व अधिकारियाें की बैठक में यह बात कही। कलेक्टर ने कहा कि तीन साल से पुराने गैर खातेदाराें के मामलाें के समाधान में राजस्व अधिकारी गंभीरता बरतें।
उन्होंने तहसीलदार को नई ग्राम पंचायताें के लिए भूखंड आवंटन के प्रस्ताव भेजने से पूर्व मौका मुआयना करने को कहा। साथ ही स्कूलाें को भूमि आवंटित करने के प्रस्ताव जल्द भेजने को कहा। प्रस्तावित भूखंड तक जाने का रास्ता है या नहीं। कलेक्टर ने कहा कि पूर्व में भेजे गए भूखंड आवंटन के प्रस्ताव में भी रास्ता नहीं होने वाले मामलों को चिह्नित कर रास्ता उपलब्ध करवाने के प्रयास किए जाए।
भूमिहीन परिवाराें को भूमि आवंटन करने की प्रक्रिया करने कहा। कलेक्टर ने सीलिंग प्रकरण, पेडिंग म्यूटेशन के मामलों को जल्द पूरा करने की हिदायत दी। कलेक्टर ने एसडीएम को समाधान हुए प्रकरणों की जानकारी देने को कहा। उन्होंने फौजदारी मामलों की समीक्षा करते हुए इनका समाधान करवाने को कहा। एडीएम ओ.पी.बिश्नोई ने कहा कि 107, 110 में पाबंद करवाने की कार्रवाई के दौरान संबंधित व्यक्ति तक नोटिस पहुंचने के साथ वह पाबंद हो।
अतिक्रमण हटाने के निर्देशः कलेक्टर ने एसडीएम एवं तहसीलदाराें को ओरण, गोचर एवं सरकारी भूमि पर किए अतिक्रमण हटाने के लिए कार्रवाई करने के निर्देश दिए। 91 के तहत कार्यवाही करने के साथ यह तय किया जाए कि संबंधित स्थान से अतिक्रमण हटे।
उन्हाेंने इसके लिए पटवार सर्किल वार अतिक्रमण को चिह्नित कर प्रभावी कार्रवाई के निर्देश दिए। उन्हाेंने कहा कि इसके लिए संबंधित एसडीएम स्वयं मोनेटरिंग करें। कलेक्टर ने राजस्व अधिकारियाें की बैठक में एसडीएम को भूमि संपरिवर्तन संबंधित आदेश की प्रति भेजने के निर्देश दिए। उन्हाेंने कहा कि इसमें किसी तरह की कौताही बर्दाश्त नहीं की जाएगी।
भामाशाह कार्ड की सीडिंग बढ़ाए
बैठक में कलेक्टर ने पंचायत समितिवार भामाशाह कार्ड सीडिंग की स्थिति एवं कार्ड वितरण की समीक्षा करने काे कहा। सीडिंग के कार्य को प्राथमिकता से करवाने के निर्देश दिए। इसमें घर-घर पहुंच कर सूचनाएं एकत्रित करने कहा। उन्होंने भामाशाह कार्ड वितरण की मोनेटरिंग करने के निर्देश दिए।
hin_Deva hin_Deva hin_Deva hin_Deva hin_Deva hne_Deva hin_Deva